કોમેડિયન કપિલ શર્મા ગત દિવસોમાં ઘણા વિવાદોમાં રહ્યો હતો. પહેલા તેણે ટ્વિટર પર ગંદી ગાળો પોસ્ટ કરી હતી અને બાદમાં તેનો એક ઓડિયો પણ વાઇરલ થયો હતો, જેમાં તે એક પત્રકારને ગાળો આપી રહ્યો હતો. ત્યાર બાદ ઘણા લોકોએ તેની નિંદા કરી તો ઘણા લોકો તેના સમર્થનમાં આવ્યા હતા. એક્ટર કોમેડિયન કૃષ્ણા અભિષેક અને સિંગર મિકાએ પણ કપિલ સાથેના વિવાદ પર વાત કરી અને કપિલના સમર્થનમાં કહ્યું કે, તેનાથી ભૂલ થઈ ગઈ છે, પરંતુ આ નિરર્થક વાતોને છોડીને આપણે દેશના ગંભીર મુદ્દા પર ધ્યાન આપવું જોઈએ. આ વાતચીતમાં કૃષ્ણાએ એ પણ સ્પષ્ટતા કરી કે, સોની ટીવી પર કપિલનો શો બંધ થઈ ગયો છે અને તે જ ટાઇમ સ્લોટ પર તે ભારતી સિંહ સાથે નવો શો લઈને આવી રહ્યો છે.